**Ministru kabineta rīkojuma „Par valsts ģimnāzijas statusa piešķiršanu Rīgas pilsētas 2.ģimnāzijai” projekta sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts  „Par valsts ģimnāzijas statusa piešķiršanu Rīgas pilsētas 2.ģimnāzijai” (turpmāk – rīkojuma projekts) izstrādāts atbilstoši Deklarācijas par Valda Dombrovska vadītā Ministru kabineta iecerēto darbību 7.1.apakšpunktā iekļautajam mērķim sekmēt kvalitatīvu, pieejamu un resursu efektīvu visu pakāpju izglītības un zinātnes attīstību valsts ilgtspējai un konkurētspējai, nodrošinot intelektuālo un materiālo resursu konsekventu pieaugumu. Rīkojuma projekts sagatavots saskaņā ar Vispārējās izglītības likuma 40.panta ceturto daļu un Ministru kabineta 2001.gada 20.marta noteikumu Nr.129 „Ģimnāzijas un valsts ģimnāzijas statusa piešķiršanas un anulēšanas kārtība un kritēriji” 4.punktu. |
| 2. | Pašreizējā situācija un problēmas | Atbilstoši Ministru kabineta 2001.gada 20.marta noteikumiem Nr.129 „Ģimnāzijas un valsts ģimnāzijas statusa piešķiršanas un anulēšanas kārtība un kritēriji” (turpmāk – noteikumi) Rīgas pilsētas 2.ģimnāzija (turpmāk arī – ģimnāzija) pēc saskaņošanas ar Rīgas Domi ir iesniegusi Izglītības un zinātnes ministrijā lūgumu piešķirt ģimnāzijai valsts ģimnāzijas statusu. Rīgas pilsētas 2.ģimnāzija atbilst noteikumu 5.punktā noteiktajiem kritērijiem pretendēšanai uz valsts ģimnāzijas statusu: 1. ģimnāzija īsteno četru virzienu vispārējās vidējās izglītības programmas: vispārizglītojošā virziena; matemātikas, dabaszinību un tehnikas virziena, humanitārā un sociālā virziena un profesionāli orientēta virziena izglītības programmas, kā arī pamatizglītības otrā posma (7.-9.klase) programmu; 2. 10. līdz 12.klasē Rīgas pilsētas 2.ģimnāzijā mācās 557 skolēni (kopā 7.-12.klasēs mācās 844 skolēni); 3. mācību sasniegumu novērtējums centralizētajos eksāmenos Rīgas pilsētas 2.ģimnāzijā nav zemāks par C līmeni (atbilst A, B un C līmenim): 2008./2009.mācību gadā – 91,1 procentam skolēnu; 2009./2010.mācību gadā – 92,7 procentiem skolēnu; 4. Rīgas pilsētā tālākizglītības un metodiskā darba organizācija ir centralizēta un to veic Rīgas Izglītības un informatīvi metodiskais centrs. Rīgas pilsētas 2.ģimnāzija aktīvi piedalās Rīgas Izglītības un informatīvi metodiskā centra darbā. Ģimnāzijā tiek rīkoti un atbalstīti daudzveidīgi pasākumi pedagogiem un izglītojamiem Rīgas pilsētas Ziemeļu rajona, Rīgas pilsētas un valsts mērogā. Ģimnāzijas pedagogi gan organizē izglītojoši metodiskus pasākumus citiem pedagogiem, gan paši piedalās pieredzes apmaiņas semināros un pasākumos. Ģimnāzijas pedagogi ir vairāku mācību grāmatu autori vai līdzautori: vēstures skolotāja Vita Krieviņa, Latviešu valodas skolotājas Vija Valtere un Daina Štokmane, matemātikas skolotāji Daina Briņķe un Armands Gruzinskis. Pašlaik Latvijā ir 25 valsts ģimnāzijas. Skolēnu starptautiskās novērtēšanas programmas (*PISA – Programme for International Student Assessment*) rezultāti liecina, ka skolēni, kuri šajā pētījumā sasniedz augstāko vērtējuma līmeni, ietekmē to, cik attiecīgajā valstī būs augstākās klases speciālistu nākotnē. Diemžēl Latvijā šādu skolēnu ir ļoti maz un ievērojami mazāk kā, piemēram, Igaunijā vai Somijā. Īpaši matemātiskā un dabaszinātniskā izglītība mūsdienās ir kļuvusi ļoti nozīmīga nopietnai modernās sabiedrības ekoloģisko, medicīnisko, ekonomisko un citu problēmu izpratnei. Spējīgāko skolēnu sasniegumiem, iespējams, ir būtiska ietekme uz to lomu, kādu attiecīgā valsts ieņems nākotnes vadošajās tehnoloģijās un vispār uz valsts konkurētspēju pasaulē.  Šo skolēnu grupu Latvijā palīdz palielināt valsts ģimnāziju tīkls. Valsts ģimnāzijās 2010./2011.mācību gadā mācās 16,7% no 10.-12.klašu skolēniem un tās ir viens no būtiskiem valsts pasākumiem talantīgo un spējīgo skolēnu atbalstam.  |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Piešķirt valsts ģimnāzijas statusu Rīgas pilsētas 2.ģimnāzijai. |
| 5. | Projekta izstrādē iesaistītās institūcijas | Projekts šo jomu neskar |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Nav |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa |   Rīgas pilsētas 2.ģimnāzijas 844 izglītojamie un 82 pedagogi. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Ģimnāzijā katru mācību gadu tiek uzņemti 90 izglītojamie 7.klasēs pamatizglītības otrā posma izglītības programmas apguvei un 180 izglītojamie 10.klasēs vispārējās vidējās izglītības programmu apguvei. |
| 3. | Tiesiskā regulējuma finansiālā ietekme | Pedagogiem valsts ģimnāzijā nosaka piemaksu līdz 10% no mēneša darba algas. Valsts budžetā papildus finansējums nav nepieciešams, bet ap 43,9 tūkst. Ls gadā Rīgai tiks iedalīti no valsts budžeta mērķdotācijas pedagogu darba samaksai. |
| 4. | Tiesiskā regulējuma nefinansiālā ietekme | Rīgas pilsētas 2.ģimnāzijas 10.-12.klases skolēniem ne mazāk kā 75% mācību sasniegumu novērtējumiem centralizētajos eksāmenos jābūt ne zemākiem par C līmeni. Pedagogiem jāturpina nodrošināt augsta pedagoģiskā darba kvalitāte un prasību līmenis. |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  **Rādītāji** |  **2011.gads** |  Turpmākie trīs gadi (tūkst. latu) |
| **2012.** | **2013.** | **2014.** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (2011) gadu |  Izmaiņas, salīdzinot ar kārtējo (2011) gadu |  Izmaiņas, salīdzinot ar kārtējo (2011) gadu |
|  1 |  2 |  3 |  4 |  5 |  6 |
| **1. Budžeta ieņēmumi:** |   146,4 | 0 | 0 | 0 | 0 |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   146,4 | 0 | 0 | 0 | 0 |
|  1.2. valsts speciālais budžets |   0 | 0 | 0 | 0 | 0 |
|  1.3. pašvaldību budžets |   0 | 0 | 0 | 0 | 0 |
| **2. Budžeta izdevumi:** | 146,4 | 14,6 | 43,9 | 43,9 | 43,9 |
|  2.1. valsts pamatbudžets | 146,4 | 14,6 | 43,9 | 43,9 | 43,9 |
|  2.2. valsts speciālais budžets |   0 | 0 | 0 | 0 | 0 |
|  2.3. pašvaldību budžets |   0 | 0 | 0 | 0 | 0 |
|  **3. Finansiālā ietekme:** | 0 | -14,6 | -43,9 | -43,9 | -43,9 |
|  3.1. valsts pamatbudžets | 0 | -14,6 | -43,9 | -43,9 | -43,9 |
|  3.2. speciālais budžets |   0 | 0 | 0 | 0 | 0 |
|  3.3. pašvaldību budžets |   0 | 0 | 0 | 0 | 0 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  X | 14,6 | 43,9 | 43,9 | 43,9 |
| 0 | 0 | 0 | 0 |
| 0 | 0 | 0 | 0 |
| **5. Precizēta finansiālā ietekme:** |  X | 0 | 0 | 0 | 0 |
|  5.1. valsts pamatbudžets | 0 | 0 | 0 | 0 |
|  5.2. speciālais budžets | 0 | 0 | 0 | 0 |
|  5.3. pašvaldību budžets | 0 | 0 | 0 | 0 |
|  6. Detalizēts ieņēmumu un izdevu­mu aprēķins: | Projekts šo jomu neskar |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija | Atbilstoši Ministru kabineta 22.12.2009. noteikumiem Nr.1616 „Kārtība, kādā aprēķina un sadala valsts budžeta mērķdotāciju pašvaldību un privātajām izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai” Izglītības un zinātnes ministrija aprēķina mērķdotāciju pašvaldībām, ievērojot, ka valsts ģimnāziju īstenotajās programmās skolēnu skaitam piemēro koeficientu 1,1. Pašvaldība izstrādā un apstiprina mērķdotācijas sadales kārtību un atbilstoši šai kārtībai sadala mērķdotāciju izglītības iestādēm. 2010./2011.mācību gadā Rīgas pilsētas 2.ģimnāzijai atbilstoši pedagogu tarifikācijai ir iedalīti 36,6 tūkst. Ls mēnesī. 2011./2012.mācību gada 4 mēnešiem no septembra līdz decembrim tie ir 146,4 tūkst. Ls. Ministru kabineta 2009.gada 28.jūlija noteikumu Nr.836 „Pedagogu darba samaksas noteikumi” 28.punkts nosaka, ka pedagogiem valsts ģimnāzijās nosaka piemaksu desmit procentu apmērā no mēneša darba algas. Līdz ar to 2011./2012.m.g. Rīgas pilsētas 2.ģimnāzijai papildus būs nepieciešami 14,6 tūkst. Ls 2011.gada 4 mēnešiem un 43,9 tūkst. Ls gadā nākamajiem gadiem.Papildus finansējums no valsts budžeta nav nepieciešams, jo piemaksa tiks segta no 62.resora „Mērķdotācijas pašvaldībām” plānotā finansējuma, kur ietaupījums radies izglītojamo kopējā skaita valstī samazināšanās dēļ. |

*Anotācijas IV un V sadaļa – nav attiecināms.*

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Rīgas pilsētas 2.ģimnāzijas pedagogi informēti par izglītības iestādes virzību uz valsts ģimnāzijas statusu 2010.gada oktobrī (pedagoģiskās padomes sēdes protokols Nr.7, 19.10.2010.), bet izglītojamie un vecāki informēti 2010.gada 23.oktobra skolas konferencē. |
| 2. | Sabiedrības līdzdalība projekta izstrādē  | Projekts apspriests pedagoģiskās padomes sēdē un skolas konferencē. |
| 3. | Sabiedrības līdzdalības rezultāti  | Rīgas pilsētas 2.ģimnāzijas pedagogi, vecāki un izglītojamie atbalsta ģimnāzijas virzību uz valsts ģimnāzijas statusu. |
| 4. | Saeimas un ekspertu līdzdalība | Projekts šo jomu neskar |
| 5. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Projekts šo jomu neskar |
| 2. | Projekta izpildes ietekme uz pārvaldes funkcijām  | Pārvaldes funkcijas un uzdevumi netiek paplašināti. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Veidot jaunas institūcijas nav nepieciešams. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Likvidēt esošas institūcijas nav plānots. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Esošas institūcijas reorganizācija vai esošu institūciju apvienošana nav plānota. |
| 6. | Cita informācija | Nav |

Izglītības un zinātnes ministrs R.Broks

Vizē: Valsts sekretārs M.Gruškevics

 22.03.2011 14:43

 1285

 E.Grīnis

 67047910, edgars.grinis@izm.gov.lv